ประกาศธนาคารแห่งประเทศไทยที่ สกส. 29 /2562เรื่อง หลักเกณฑ์การกํากับดูแลการใช้บริการจากผู้ให้บริการสนับสนุนการประกอบธุรกิจ(Business Facilitator) ของสถาบันการเงินเฉพาะกิจ--------------------------------------อื่นๆ - 1. เหตุผลในการออกประกาศ เนื่องด้วยรูปแบบการดําเนินธุรกิจของสถาบันการเงินเฉพาะกิจในปัจจุบันเปลี่ยนแปลงไปโดยสถาบันการเงินเฉพาะกิจได้นําเทคโนโลยีใหม่มาใช้และใช้บริการจากผู้ให้บริการสนับสนุนการประกอบธุรกิจ (Business Facilitator) เพื่อช่วยให้ประชาชนสามารถเข้าถึงบริการทางการเงินได้สะดวกและทั่วถึงยิ่งขึ้น ช่วยเพิ่มประสิทธิภาพในการบริหารจัดการต้นทุนดําเนินการ เพิ่มความคล่องตัวในการดําเนินธุรกิจ และเพิ่มขีดความสามารถในการดําเนินงานของสถาบันการเงินเฉพาะกิจให้ดีขึ้น ธนาคารแห่งประเทศไทยตระหนักถึงประโยชน์ที่สถาบันการเงินเฉพาะกิจจะได้รับจากการใช้บริการจาก Business Facilitator จึงกําหนดหลักเกณฑ์กํากับดูแลการใช้บริการจาก Business Facilitator ของสถาบันการเงินเฉพาะกิจ เพื่อให้สถาบันการเงินเฉพาะกิจมีการบริหารจัดการความเสี่ยงที่เป็นระบบและสอดคล้องกับรูปแบบธุรกิจ ตลอดจนมีแนวทางการคุ้มครองผู้ใช้บริการที่ชัดเจน อย่างไรก็ดี สถาบันการเงินเฉพาะกิจต้องรับผิดชอบต่อผู้ใช้บริการของสถาบันการเงินเฉพาะกิจเสมือนหนึ่งเป็นผู้ดําเนินการเอง โดยสถาบันการเงินเฉพาะกิจควรมีระบบงานที่มีประสิทธิภาพเพื่อควบคุมดูแล Business Facilitator ในเรื่องสําคัญ 3 ด้าน ได้แก่ (1) การประเมินและการบริหารความเสี่ยงจากการใช้บริการจาก Business Facilitator (Risk management) (2) การบริหารความต่อเนื่องในการดําเนินธุรกิจและการให้บริการแก่ลูกค้า (Business continuity) โดยเฉพาะอย่างยิ่งการมีแผนการดําเนินธุรกิจอย่างต่อเนื่อง (Business continuity plan) รองรับกรณีที่เกิดเหตุการณ์ไม่ปกติและ (3) การคุ้มครองผู้ใช้บริการ (Consumer protection โดยเน้นให้มีระบบการรักษาความปลอดภัยและความลับของข้อมูลของผู้ใช้บริการ รวมทั้งการดูแลเรื่องร้องเรียนและแก้ไขปัญหาแก่ผู้ใช้บริการด้วยอื่นๆ - 2. อํานาจตามกฎหมาย อาศัยอํานาจตามความในมาตรา 120/1 แห่งพระราชบัญญัติธุรกิจสถาบันการเงิน พ.ศ. 2551 และที่แก้ไขเพิ่มเติม ธนาคารแห่งประเทศไทยโดยความเห็นชอบของรัฐมนตรีว่าการกระทรวงการคลังออกหลักเกณฑ์การใช้บริการจาก Business Facilitator ของสถาบันการเงินเฉพาะกิจให้สถาบันการเงินเฉพาะกิจถือปฏิบัติตามที่กําหนดในประกาศฉบับนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับธนาคารออมสิน ธนาคารเพื่อการเกษตรและสหกรณ์การเกษตร ธนาคารอาคารสงเคราะห์ ธนาคารพัฒนาวิสาหกิจขนาดกลางและขนาดย่อมแห่งประเทศไทยธนาคารเพื่อการส่งออกและนําเข้าแห่งประเทศไทย บรรษัทประกันสินเชื่ออุตสาหกรรมขนาดย่อมและบรรษัทตลาดรองสินเชื่อที่อยู่อาศัยอื่นๆ - 4. เนื้อหา 4.1 หลักการ เพื่อให้การทําหน้าที่ตามพันธกิจของสถาบันการเงินเฉพาะกิจเป็นไปอย่างมีประสิทธิภาพ การใช้บริการสนับสนุนการประกอบธุรกิจควรส่งเสริมให้ผู้ใช้บริการของสถาบันการเงินเฉพาะกิจสามารถเข้าถึงบริการทางการเงินได้อย่างสะดวกและทั่วถึงยิ่งขึ้น และสถาบันการเงินเฉพาะกิจสามารถบริหารจัดการต้นทุนดําเนินการได้อย่างเหมาะสม โดยการใช้บริการสนับสนุนการประกอบธุรกิจต้องเป็นไปตามขอบเขตธุรกิจที่กฎหมายจัดตั้งของสถาบันการเงินเฉพาะกิจแต่ละแห่งกําหนดไว้ รวมทั้งหลักเกณฑ์การกํากับดูแลการใช้บริการจาก Business Facilitator ที่ธนาคารแห่งประเทศไทยกําหนดขึ้นซึ่งสถาบันการเงินเฉพาะกิจต้องมีการบริหารจัดการและการควบคุมดูแลที่ดี โดยคณะกรรมการมีหน้าที่ในการพิจารณา อนุมัติ และติดตามดูแลการดําเนินการตามนโยบายและแผนกลยุทธ์ที่เกี่ยวกับการใช้บริการสนับสนุนการประกอบธุรกิจ ซึ่งรวมถึงนโยบายบริหารความเสี่ยง และการคุ้มครองผู้ใช้บริการให้มีความเหมาะสม รัดกุม และเป็นธรรม แม้ธนาคารแห่งประเทศไทยจะอนุญาตให้สถาบันการเงินเฉพาะกิจสามารถใช้บริการสนับสนุนการประกอบธุรกิจได้ อย่างไรก็ดี สถาบันการเงินเฉพาะกิจยังต้องดําเนินการเองในงานที่เกี่ยวข้องกับการตัดสินใจเชิงกลยุทธ์ เว้นแต่มีเหตุผลและความจําเป็นที่ต้องใช้บริการจาก Business Facilitator หรือหากประสงค์จะใช้บริการสนับสนุนการประกอบธุรกิจในกลุ่มงานอื่นที่เข้าข่ายต้องขออนุญาตตามที่หลักเกณฑ์ฉบับนี้กําหนด ให้สถาบันการเงินเฉพาะกิจยื่นขออนุญาตมายังฝ่ายกํากับและตรวจสอบสถาบันการเงินเฉพาะกิจเป็นรายกรณีหรือรายรูปแบบธุรกรรมได้ พร้อมส่งรายละเอียดรูปแบบธุรกรรมหรือแผนงานที่สถาบันการเงินเฉพาะกิจต้องการจะดําเนินการ และข้อมูลที่เกี่ยวข้อง โดยธนาคารแห่งประเทศไทยจะพิจารณาภายใต้หลักการ 3 ด้าน ได้แก่ (1) การประเมินความเสี่ยงที่อาจเกิดขึ้นอย่างรอบด้านและแนวทางในการบริหารจัดการความเสี่ยงดังกล่าว (2) การบริหารความต่อเนื่องในการดําเนินธุรกิจและการให้บริการแก่ผู้ใช้บริการ โดยมีแผนรองรับเมื่อเกิดเหตุฉุกเฉิน และ (3) การคุ้มครองผู้ใช้บริการ ทั้งนี้ สถาบันการเงินเฉพาะกิจยังคงเป็นผู้รับผิดชอบต่อผู้ใช้บริการเสมือนสถาบันการเงินเฉพาะกิจเป็นผู้ดําเนินการเอง โดยเฉพาะธุรกรรมที่มีผลเสร็จสิ้นสมบูรณ์ (Finality) ซึ่งต้องเป็นมาตรฐานเดียวกันกับการที่ผู้ใช้บริการของสถาบันการเงินเฉพาะกิจทําธุรกรรมกับสถาบันการเงินเฉพาะกิจเอง นอกจากนี้ ธนาคารแห่งประเทศไทยยังได้กําหนดคุณสมบัติของ Business Facilitator และหลักเกณฑ์ในการคุ้มครองผู้ใช้บริการเพิ่มเติมในการให้บริการดังกล่าว เพื่อให้มั่นใจได้ว่าผู้ใช้บริการจะได้รับการดูแลและความเป็นธรรมจากการใช้บริการสนับสนุนการประกอบธุรกิจ 4.2 คําจํากัดความ ในประกาศฉบับนี้ "ผู้ให้บริการสนับสนุนการประกอบธุรกิจ (Business Facilitator)" หมายความว่าบุคคลอื่นที่สถาบันการเงินเฉพาะกิจทําสัญญาว่าจ้าง มอบหมาย หรือแต่งตั้งเพื่อดําเนินการแทนทั้งหมดหรือบางส่วนในงานที่ปกติสถาบันการเงินเฉพาะกิจต้องดําเนินการเอง ซึ่งหมายรวมถึงผู้รับจ้างช่วงงานต่อ (Subcontract) และบุคคลธรรมดาที่ให้บริการสนับสนุนการประกอบธุรกิจภายใต้ข้อกําหนดของธนาคารแห่งประเทศไทย "การใช้บริการสนับสนุนการประกอบธุรกิจ" หมายความว่า การที่สถาบันการเงินเฉพาะกิจว่าจ้าง มอบหมาย หรือแต่งตั้งผู้ให้บริการสนับสนุนการประกอบธุรกิจดําเนินการแทนทั้งหมดหรือบางส่วนในงานที่ปติสถาบันการเงินเฉพาะกิจต้องดําเนินการเอง "งานสําคัญต่อธุรกิจสถาบันการเงิน" หมายความว่า (1) งานหลักที่เกี่ยวข้องกับการตัดสินใจเชิงกลยุทธ์ เช่น งานที่เกี่ยวกับการตัดสินใจหรือการทําธุรกรรม งานวิเคราะห์เชิงลึก งานที่เกี่ยวกับการติดตาม การตรวจสอบ และการสอบทานในขั้นตอนสุดท้ายก่อนการตัดสินใจทําธุรกรรมและภายหลังการอนุมัติหรือการทําธุรกรรม ซึ่งอาจส่งผลกระทบต่อฐานะดําเนินงาน และความเสี่ยงของสถาบันการเงินเฉพาะกิจ รวมถึงงานที่หลักเกณฑ์ทางการกําหนดให้สถาบันการเงินเฉพาะกิจต้องดําเนินการเองเท่านั้น (2) งานบริการทางการเงิน ได้แก่ การรับฝากเงิน การรับถอนเงิน การจ่ายเงินสําหรับผู้ใช้บริการรายย่อย การจ่ายเงินสําหรับผู้ใช้บริการรายใหญ่ การรับชําระเงิน โดยมีลักษณะการให้บริการ ดังนี้ "การรับฝากเงิน" หมายความว่า การให้บริการรับฝากเงินสดเข้าบัญชีเงินฝากแทนสถาบันการเงินเฉพาะกิจ เพื่อนําเข้าบัญชีเงินฝากของลูกค้าสถาบันการเงินเฉพาะกิจที่เปิดไว้แล้ว "การรับถอนเงิน" หมายความว่า ให้บริการรับถอนเงินสดจากบัญชีเงินฝากของลูกค้าสถาบันการเงินเฉพาะกิจที่เปิดไว้แล้ว แทนสถาบันการเงินเฉพาะกิจสําหรับรายการที่มีจํานวนเงินไม่สูงมากนัก (Petty cash) "การจ่ายเงินสําหรับผู้ใช้บริการรายย่อย" หมายความว่า การให้บริการจ่ายเงินให้แก่บุคคลตามคําสั่งและเงื่อนไขที่ได้รับจากสถาบันการเฉพาะกิจที่เป็นผู้แต่งตั้ง สําหรับรายการที่มีจํานวนเงินไม่สูงมากนัก (Petty cash) "การจ่ายเงินสําหรับผู้ใช้บริการรายใหญ่" หมายความว่า การให้บริการจ่ายเงินหรือแคชเชียร์เช็คให้แก่บุคคลตามคําสั่งและเงื่อนไขที่ได้รับจากสถาบันการเงินเฉพาะกิจที่เป็นผู้แต่งตั้งเพื่อสนับสนุนการดําเนินธุรกิจหรือการค้าของผู้ใช้บริการที่เป็นลูกค้าของสถาบันการเงินเฉพาะกิจที่เป็นผู้แต่งตั้ง ทั้งนี้ ผู้ใช้บริการดังกล่าวจะต้องเป็นนิติบุคคล องค์กร หรือวิสาหกิจขนาดกลางและขนาดย่อม (ธุรกิจ SMEs) เท่านั้น ส่วนผู้รับเงินจะเป็นบุคคลใดก็ได้ "การรับชําระเงิน" หมายความว่า การให้บริการรับชําระหนี้สินเชื่อ บัตรเครดิตค่าสาธารณูปโภค ค่าสินค้าและบริการ หรือการเติมมูลค่าเงินอิเล็กทรอนิกส์แทนสถาบันการเงินเฉพาะกิจ "งานสนับสนุนธุรกิจสถาบันการเงิน" หมายความว่า งานที่เกี่ยวข้องโดยตรงกับการดําเนินธุรกิจสถาบันการเงิน (Banking business) ซึ่งไม่ใช่งานสําคัญต่อธุรกิจสถาบันการเงิน เช่น งานจัดหาหรีอวิเคราะห์ข้อมูลเบื้องต้นเพื่อประกอบการตัดสินใจ งานที่เกี่ยวข้องกับข้อมูลผู้ใช้บริการ ข้อมูลและสินทรัพย์ของสถาบันการเงินเฉพาะกิจ รวมถึงการปฏิบัติตามหลักเกณฑ์ทางการ "งานสนับสนุนทั่วไป" หมายความว่า งานอื่นที่ไม่เกี่ยวข้องโดยตรงกับการดําเนินธุรกิจสถาบันการเงิน (Non-banking business) เช่น งานอํานวยความสะดวกทั่วไปและงานด้านธุรการ เป็นต้นและงานที่มีความเสี่ยงต่ําอื่น ๆ ตามที่กําหนดไว้ในเอกสารแนบ 1 ซึ่งไม่ต้องปฏิบัติตามประกาศฉบับนี้ "คณะกรรมการ " หมายความว่า คณะกรรมการของสถาบันการเงินเฉพาะกิจ 4.3 หลักเกณฑ์การอนุญาตให้ใช้บริการจาก Business Facilitator และ Subcontract สถาบันการเงินเฉพาะกิจสามารถว่าจ้าง มอบหมาย หรือแต่งตั้ง Business Facilitator และ Subcontract เพื่อให้ดําเนินการในงานสําคัญต่อธุรกิจสถาบันการเงิน และงานสนับสนุนธุรกิจสถาบันการเงินได้ แล้วแต่กรณี ตามตัวอย่างงานในเอกสารแนบ 2 โดยสถาบันการเงินเฉพาะกิจต้องปฏิบัติตามหลักเกณฑ์ที่กําหนดไว้ในประกาศฉบับนี้ รวมทั้งควบคุมดูแลให้ Business Facilitator และ Subcontract ปฏิบัติตามหลักเกณฑ์ที่กําหนดไว้ในประกาศฉบับนี้ด้วย (ภาพรวมรายละเอียดหลักเกณฑ์การกํากับดูแลการใช้บริการจาก Business Facilitator และ Subcontract ตามเอกสารแนบ 3) ทั้งนี้ ในกรณีที่ Business Facilitator ว่าจ้าง มอบหมาย หรือแต่งตั้ง Subcontract เพื่อให้ดําเนินการในบางส่วนหรือทั้งหมดของบริการ ต้องมีข้อกําหนดให้ Subcontract ในทุกทอดได้รับความเห็นชอบจากสถาบันการเงินเฉพาะกิจเป็นลายลักษณ์อักษรก่อนดําเนินการด้วย อนึ่ง หากงานที่สถาบันการเงินเฉพาะกิจประสงค์จะใช้บริการจาก Business Facilitator เข้าข่ายมีหลายกลุ่มงานประกอบกัน สถาบันการเงินเฉพาะกิจต้องพิจารณาจัดกลุ่มงานโดยยึดหลักการที่เข้มงวดกว่า 4.3.1 งานสําคัญต่อธุรกิจสถาบันการเงิน (1) งานหลักที่เกี่ยวข้องกับการตัดสินใจเชิงกลยุทธ์ ซึ่งเป็นงานที่มีความสําคัญต่อสถาบันการเงินเฉพาะกิจ ให้สถาบันการเงินเฉพาะกิจเป็นผู้ดําเนินการเองอย่างไรก็ดี กรณีที่สถาบันการเงินเฉพาะกิจมีเหตุผลและความจําเป็นที่จะต้องใช้บริการสนับสนุนการประกอบธุรกิจในกลุ่มงานนี้ สถาบันการเงินเฉพาะกิจสามารถว่าจ้างมอบหมาย หรือแต่งตั้ง Business Facilitator และ Subcontract เฉพาะที่เป็นนิติบุคคลเท่านั้นโดยให้ยื่นขออนุญาตมายังฝ่ายกํากับและตรวจสอบสถาบันการเงินเฉพาะกิจ ธนาคารแห่งประเทศไทยเป็นรายกรณี โดยชี้แจงเหตุผลและความจําเป็น พร้อมเอกสารที่เกี่ยวข้องตามเอกสารแนบ 4 (2) งานบริการทางการเงิน เพื่อเป็นการส่งเสริมการเข้าถึงบริการทางการเงินตามกรอบพันธกิจ ธนาคารแห่งประเทศไทยอนุญาตให้สถาบันการเงินเฉพาะกิจสามารถใช้บริการจาก Business Facilitator และ Subcontract ในการให้บริการทางการเงินแทนได้ โดยมีหลักการสําคัญคือ ธุรกรรมที่ทําโดย Business Facilitator และ Subcontract ต้องมีผลเสร็จสิ้นสมบูรณ์ (Finality) ของธุรกรรมที่เหมือนกับสถาบันการเงินเฉพาะกิจเป็นผู้ให้บริการเอง ทั้งนี้ สถาบันการเงินเฉพาะกิจที่จะใช้บริการสนับสนุนการประกอบธุรกิจในกลุ่มงานนี้ ต้องปฏิบัติตามหลักเกณฑ์การกํากับดูแลเพิ่มเติมตามเอกสารแนบ 5 นอกจากนี้ หาก Business Facilitator และ Subcontract มีการให้บริการทางการเงินนอกสถานที่ทําการของตน สถาบันการเงินเฉพาะกิจต้องควบคุมดูแลให้ Business Facilitator และ Subcontract ปฏิบัติตามประกาศธนาคารแห่งประเทศไทยว่าด้วยหลักเกณฑ์การประกอบกิจการสาขาของสถาบันการเงินเฉพาะกิจในส่วนของการประกอบการนอกสถานที่ เว้นแต่จะได้รับอนุญาตจากธนาคารแห่งประเทศไทยเป็นอย่างอื่นหลักเกณฑ์การอนุญาตเพื่อใช้บริการ Business Facilitator และ Subcontractและเงื่อนไขในการให้บริการงานบริการทางการเงิน| | | || --- | --- | --- || บริการ | บุคคลที่สถาบันการเงินเฉพาะกิจสามารถว่าจ้าง มอบหมาย หรือแต่งตั้งให้เป็นBusiness Facilitator และ Subcontract | เงื่อนไขการให้บริการ || ธนาคารพาณิชย์/สถาบันการเงินเฉพาะกิจ | บริษัทไปรษณีย์ไทย จํากัด | ผู้ประกอบธุรกิจภายใต้กฎหมายว่าด้วยระบบการชําระเงิน | นิติบุคคล | บุคคลธรรมดา | อื่น ๆ || การรับฝากเงิน | ü | ü | ขออนุญาตเป็นรายกรณี | | - || การรับถอนเงิน | ü | ü | ยอดเงินไม่เกิน 5,000 บาทต่อรายการและไม่เกิน 20,000 บาทต่อวันต่อรายผู้ใช้บริการ || การจ่ายเงินสําหรับผู้ใช้บริการรายย่อย | ü | ü || การจ่ายเงินสําหรับผู้ใช้บริการรายใหญ่ | ü | | - || การรับชําระเงิน | ü | ü | ü | ü | ü | กรณีนิติบุคคลและบุคคลธรรมดาต้องเป็นตัวแทนภายใต้กฎหมายว่าด้วยระบบการชําระเงิน หากมิใช่ตัวแทนตามกฎหมายดังกล่าว ให้ขออนุญาตเป็นรายกรณี || อื่น ๆ | ขออนุญาตเป็นรายกรณี | |หมายเหตุ: ü หมายถึง ดําเนินการได้เป็นการทั่วไป โดยไม่ต้องขออนุญาต 4.3.2 งานสนับสนุนธุรกิจสถาบันการเงิน ธนาคารแห่งประเทศไทยอนุญาตเป็นการทั่วไปให้สถาบันการเงินเฉพาะกิจสามารถใช้บริการสนับสนุนการประกอบธุรกิจสําหรับงานบางประเภทตามที่ระบุในเอกสารแนบ 2 โดยให้สถาบันการเงินเฉพาะกิจปฏิบัติตามหลักเกณฑ์ที่กําหนดไว้ในประกาศฉบับนี้ 4.3.3 การขออนุญาตเพื่อใช้บริการจาก Business Facilitator และ Subcontract ในกรณีอื่น หากสถาบันการเงินเฉพาะกิจประสงค์จะว่าจ้าง มอบหมาย หรือแต่งตั้ง Business Facilitator และ Subcontract ซึ่งต่างจากบุคคลที่กําหนดในข้างต้น หรือมีคุณสมบัติที่ต่างจากที่ธนาคารแห่งประเทศไทยกําหนด หรือเข้าข่ายต้องขออนุญาตก่อนดําเนินการตามข้อ 4.3.1 และข้อ 4.3.2 ให้สถาบันการเงินเฉพาะกิจยื่นขออนุญาตมายังฝ่ายกํากับและตรวจสอบสถาบันการเงินเฉพาะกิจ ธนาคารแห่งประเทศไทยเป็นรายกรณี โดยให้ชี้แจงเหตุผลและความจําเป็น พร้อมเอกสารที่เกี่ยวข้องตามเอกสารแนบ 4 ทั้งนี้ ในการขออนุญาตข้างต้น ธนาคารแห่งประเทศไทยจะพิจารณาคําขออนุญาตให้แล้วเสร็จภายใน 45 วัน นับแต่วันที่ได้รับคําขออนุญาตและเอกสารถูกต้องครบถ้วน โดยธนาคารแห่งประเทศไทยอาจกําหนดเงื่อนไขให้สถาบันการเงินเฉพาะกิจถือปฏิบัติเพิ่มเติมจากหลักเกณฑ์ที่กําหนดไว้ในประกาศฉบับนี้ก็ได้ 4.4 หลักเกณฑ์กํากับดูแลการใช้บริการสนับสนุนการประกอบธุรกิจ 4.4.1 บทบาทหน้าที่และความรับผิดชอบของคณะกรรมการ (1) อนุมัตินโยบายการใช้บริการสนับสนุนการประกอบธุรกิจที่สอดคล้องและเป็นไปในทิศทางเดียวกับพันธกิจ แผนกลยุทธ์ทางธุรกิจ และความเสี่ยง (Risk appetite) ของสถาบันการเงินเฉพาะกิจ รวมทั้ง ติดตามดูแลให้มีการนํานโยบายดังกล่าวไปกําหนดกระบวนการและวิธีปฏิบัติในการให้บริการ การบริหารความเสี่ยง และการดูแลผู้ใช้บริการและวิธีปฏิบัติ ของสถาบันการเงินเฉพาะกิจให้เหมาะสมและสอดคล้องกับลักษณะงานที่มีการใช้บริการสนับสนุนการประกอบธุรกิจ (2) ดูแลให้คณะกรรมการชุดอื่นหรือคณะผู้บริหารระดับสูงกําหนดกระบวนการและวิธีปฏิบัติให้เป็นลายลักษณ์อักษร นอกจากนี้ ต้องกําหนดให้มีผู้บริหารและพนักงานที่รับผิดชอบในการดําเนินการตามนโยบาย กระบวนการ และวิธีปฏิบัติที่วางไว้ รวมทั้งมีการสื่อสารให้ผู้บริหารและพนักงานที่เกี่ยวข้องได้ทราบเกี่ยวกับนโยบาย กระบวนการ และวิธีปฏิบัติดังกล่าวอย่างทั่วถึงและชัดเจน เช่น จัดให้มีคู่มือหรือแนวปฏิบัติที่ดีในการดําเนินงาน เป็นต้น นอกจากนี้คณะกรรมการต้องดูแลให้ฝ่ายบริหารดําเนินการตามนโยบาย กระบวนการ และวิธีปฏิบัติที่ได้อนุมัติไว้ด้วย (3) ทบทวนและประเมินประสิทธิภาพของนโยบาย กระบวนการ และวิธีปฏิบัติที่กําหนดข้างตันอย่างน้อยปีละ 1 ครั้ง และทุกครั้งที่มีการเปลี่ยนแปลงซึ่งส่งผลกระทบต่อการให้บริการของ Business Facilitator อย่างมีนัยสําคัญ เช่น เมื่อมีการเปลี่ยนแปลงเทคโนโลยีที่ใช้ในการให้บริการ หรือเมื่อมีการเปลี่ยนแปลงกลยุทธ์การดําเนินธุรกิจที่เกี่ยวข้องกับการใช้บริการสนับสนุนการประกอบธุรกิจ เป็นต้น (4) ดูแลให้มีการกําหนดกระบวนการทํางานและวิธีปฏิบัติที่สอดคล้องและเป็นไปในทิศทางเดียวกับพันธกิจ แผนกลยุทธ์ทางธุรกิจ และความเสี่ยง (Risk appetite) ของสถาบันการเงินเฉพาะกิจ (5) ดูแลให้สถาบันการเงินเฉพาะกิจปฏิบัติตามประกาศ แนวนโยบายแนวปฏิบัติของธนาคารแห่งประเทศไทยหรือหน่วยงานกํากับดูแลอื่นที่เกี่ยวข้อง รวมทั้งกฎหมายอื่นที่เกี่ยวข้องอย่างเคร่งครัด 4.4.2 การกําหนดนโยบายการใช้บริการสนับสนุนการประกอบธุรกิจ สถาบันการเงินเฉพาะกิจต้องกําหนดนโยบายเป็นลายลักษณ์อักษรให้ชัดเจนเกี่ยวกับการใช้บริการสนับสนุนการประกอบธุรกิจ โดยอย่างน้อยต้องมีรายละเอียด ดังนี้ (1) ขอบเขตและลักษณะงานที่ใช้บริการสนับสนุนการประกอบธุรกิจแนวทางการคัดเลือกและคุณสมบัติของ Business Facilitator และ Subcontract รวมถึงการติดตามประเมินผล และตรวจสอบประสิทธิภาพการปฏิบัติงานของ Business Facilitator และ Subcontract ดังรายละเอียดตามเอกสารแนบ 6 (2) ขอบเขตความรับผิดชอบของฝ่ายงานที่มีหน้าที่พิจารณาตัดสินใจในการใช้บริการสนับสนุนการประกอบธุรกิจ รวมถึงจัดทํานโยบายรองรับผลกระทบที่เกิดจากการเปลี่ยนแปลงโดยอย่างน้อยต้องมีแผนการบริหารจัดการในช่วงการเปลี่ยนแปลงจากการดําเนินการเองมาเป็นการใช้บริการสนับสนุนการประกอบธุรกิจ หรือกรณีเลิกใช้บริการสนับสนุนการประกอบธุรกิจ และต้องมีแผนที่รองรับผลกระทบการปรับอัตรากําลัง การเลิกจ้าง หรือกรณีมีการต่อต้านจากพนักงานที่อาจได้รับผลกระทบ (3) แนวทางการบริหารความเสี่ยงจากการใช้บริการสนับสนุนการประกอบธุรกิจ ซึ่งสถาบันการเงินเฉพาะกิจต้องจัดให้มีแนวทางดังกล่าวที่สอดคล้องกับนโยบายการบริหารความเสี่ยงโดยรวมขององค์กร และควรครอบคลุมถึงเรื่องการระบุ ประเมิน ติดตาม และควบคุมความเสี่ยงที่อาจเกิดขึ้นได้อย่างเหมาะสมและครบถ้วน อีกทั้ง ยังต้องปฏิบัติตามรายละเอียดในข้อ 4.4.3 ด้วย โดยตัวอย่างความเสี่ยงที่สถาบันการเงินเฉพาะกิจควรคํานึงถึง ได้แก่ (3.1) ความเสี่ยงด้านกลยุทธ์ (3.2) ความเสี่ยงด้านชื่อเสียง (3.3) ความเสี่ยงด้านปฏิบัติการ ซึ่งหมายรวมถึง ความเสี่ยงด้านการปฏิบัติตามกฎหมาย ความเสี่ยงด้านข้อสัญญาและข้อตกลง ความเสี่ยงด้านการเข้าถึงข้อมูล ความเสี่ยงที่เกิดจากการกระจุกตัว และผลกระทบต่อระบบสถาบันการเงินโดยรวม ทั้งนี้ หากสถาบันการเงินเฉพาะกิจมีการใช้บริการจาก Business Facilitator ในต่างประเทศ จะต้องมีแนวทางในการบริหารความสี่ยงสําหรับความเสี่ยงจากสภาวะแวดล้อมในต่างประเทศนั้นด้วย เช่น การเมือง สังคม กฎหมาย เป็นต้น (3.4) ความสี่ยงด้านเทคโนโลยีสารสนเทศ (4) การควบคุมภายใน สถาบันการเงินเฉพาะกิจต้องมีระบบและกระบวนการควบคุมภายในที่เหมาะสมกับนโยบายและกลยุทธ์ โดยต้องมีการสื่อสารให้ผู้ที่เกี่ยวข้องเข้าใจในบทบาทหน้าที่และความรับผิดชอบของตนเอง รวมทั้งติดตามการปฏิบัติตามระบบและกระบวนการดังกล่าวตลอดจนรายงานให้คณะกรรมการหรือผู้บริหารระดับสูงที่เกี่ยวข้องทราบถึงข้อบกพร่องของระบบและกระบวนการควบคุมภายใน เพื่อให้มีการพัฒนาและปรับปรุงให้มีประสิทธิภาพมากขึ้น (5) ความปลอดภัยในการให้บริการ สถาบันการเงินเฉพาะกิจต้องจัดให้มีแนวทางและมาตรการรักษาความปลอดภัยในการให้บริการได้อย่างเหมาะสม เพื่อป้องกันเหตุร้ายหรือความเสียหายที่อาจเกิดกับระบบงาน ข้อมูล ช่องทาง สถานที่ให้บริการ รวมถึงทรัพย์สินของผู้ใช้บริการและสถาบันการเงินเฉพาะกิจ (6) ความพร้อม และความต่อเนื่องในการให้บริการ สถาบันการเงินเฉพาะกิจต้องมีมาตรการดูแลและควบคุมให้ Business Facilitator และ Subcontract มีความพร้อมในการให้บริการต่าง ๆ โดยสําหรับเฉพาะงานที่สําคัญต่อธุรกิจสถาบันการเงิน หรืองานที่มีผลกระทบต่อผู้ใช้บริการในวงกว้าง สถาบันการเงินเฉพาะกิจ Business Facilitator และ Subcontract จะต้องจัดให้มีแผนรองรับสําหรับกรณีการหยุดชะงักของการให้บริการ และการเตรียมการที่จําเป็นเพื่อสามารถให้บริการได้อย่างต่อเนื่อง (7) การคุ้มครองผู้ใช้บริการ สถาบันการเงินเฉพาะกิจต้องมีนโยบายหรือแนวทางดูแลคุ้มครองผู้ใช้บริการ และกระบวนการในการรับและแก้ไขข้อร้องเรียนให้กับผู้ใช้บริการที่ชัดเจน โดยต้องครอบคลุมรายละเอียดที่กําหนดตามข้อ 4.4.4 ทั้งนี้ ควรมีการรายงานข้อมูลข้อร้องเรียนดังกล่าวให้คณะกรรมการและ/หรือผู้บริหารระดับสูงของสถาบันการเงินเฉพาะกิจทราบเป็นระยะ โดยเรียงตามระดับความสําคัญของข้อมูลร้องเรียน (8) หลักเกณฑ์สําหรับใช้ในการทบทวนและการเปลี่ยน Business Facilitator และ Subcontract 4.4.3 การบริหารความเสี่ยง (1) มีการประเมินความเสี่ยงในการใช้บริการสนับสนุนการประกอบธุรกิจของสถาบันการเงินเฉพาะกิจ โดยกําหนดแนวทางการคัดเลือก และคุณสมบัติของผู้ที่จะเป็น Business Facilitator และ Subcontract ขั้นตอนและกระบวนการให้บริการ การควบคุมภายในและการประสานงานระหว่างสถาบันการเงินเฉพาะกิจกับ Business Facilitator เพื่อดูแลและป้องกันความเสี่ยงต่าง ๆ ที่อาจเกิดขึ้น โดยให้รวมถึงการส่งคําสั่งต่าง ๆ การเก็บรักษาเงินที่จะต้องส่งมอบและการตรวจสอบหลักฐานแสดงตนของผู้ใช้บริการ เช่น ในการยื่นขอสินเชื่อ สถาบันการเงินเฉพาะกิจจะต้องกําหนดกระบวนการในการตรวจสอบหรือพิสูจน์ความถูกต้องและแท้จริงของเอกสารและตัวตนลูกค้า เพื่อป้องกันไม่ให้เกิดการทุจริตหรือข้อผิดพลาดในกระบวนการพิจารณาสินเชื่อ (2) การรักษาความปลอดภัย ณ สถานที่หรือช่องทางการให้บริการ รวมถึงความปลอดภัยของข้อมูล การรักษาความลับ และความเป็นส่วนตัวของข้อมูลของผู้ใช้บริการ และข้อมูลของสถาบันการเงินเฉพาะกิจ รวมถึงสิทธิในการเข้าถึงและความเป็นเจ้าของข้อมูล เช่น วิธีการรับส่งข้อมูลและวิธีการเก็บรักษาข้อมูล เป็นต้น ตลอดจนมีการกําหนดบทลงโทษอย่างชัดเจน หากมีการเปิดเผยข้อมูลของผู้ใช้บริการและ/หรือข้อมูลของสถาบันการเงินเฉพาะกิจ เว้นแต่ได้รับความยินยอมจากเจ้าของข้อมูลหรือเป็นการเปิดเผยเพื่อประโยชน์ในการปฏิบัติตามกฎหมาย นอกจากนี้ ยังต้องควบคุม Business Facilitator และ Subcontract ให้มีการใช้ข้อมูลเพื่อประโยชน์ในการให้บริการตามขอบเขตงานที่ตกลงกันในสัญญาเท่านั้น นอกจากนี้ หากมีการใช้บริการที่เกี่ยวข้องกับฐานข้อมูล Business Facilitator และ Subcontract ควรแยกฐานข้อมูลผู้ใช้บริการของสถาบันการเงินเฉพาะกิจออกจากข้อมูลของ Business Facilitator และ Subcontract หรือข้อมูลของผู้ใช้บริการรายอื่นของ Business Facilitator และ Subcontract ด้วย (3) สถาบันการเงินเฉพาะกิจต้องกําหนดให้ Business Facilitator และ Subcontract จัดทําแผนรองรับการดําเนินธุรกิจอย่างต่อเนื่อง (Business continuity plan) เฉพาะกรณีที่เกิดการหยุดชะงักของงานสําคัญต่อธุรกิจสถาบันการเงิน หรืองานที่มีผลกระทบต่อผู้ใช้บริการในวงกว้าง (Wide impact พร้อมทั้งจัดสรรทรัพยากรรองรับการดําเนินงานอย่างเพียงพอโดยอ้างอิงจากแนวปฏิบัติของธนาคารแห่งประเทศไทยว่าด้วยการบริหารความต่อเนื่องทางธุรกิจ (Business Continuity Management: BCM) และการจัดทําแผนรองรับการดําเนินธุรกิจอย่างต่อเนื่อง(Business Continuity Plan: BCP) ของสถาบันการเงินโดยอนุโลม ในระดับที่สามารถที่จะกําหนดแผนรองรับการดําเนินธุรกิจอย่างต่อเนื่องของสถาบันการเงินเฉพาะกิจเองให้สอดคล้องกันได้ ทั้งนี้ สถาบันการเงินเฉพาะกิจต้องจัดให้มีการทดสอบแผนรองรับการดําเนินธุรกิจอย่างต่อเนื่องร่วมกับ Business Facilitator หลัก และ Subcontract อย่างสม่ําเสมอรวมทั้งต้องมีการบันทึกข้อมูลผลการทดสอบไว้เป็นเอกสารหรือในรูปแบบอิเล็กทรอนิกส์เพื่อให้ธนาคารแห่งประเทศไทยสามารถตรวจสอบได้ 4.4.4 การคุ้มครองผู้ใช้บริการ สถาบันการเงินเฉพาะกิจต้อง (1) รับผิดชอบการดําเนินการและการให้บริการของ Business Facilitator รวมทั้งในกรณีที่ Business Facilitator มีการว่าจ้าง มอบหมาย หรือแต่งตั้ง Subcontract เสมือนเป็นผู้ดําเนินการเอง (2) ควบคุมดูแลไม่ให้คุณภาพการให้บริการด้อยลงจากการใช้ Business Facilitator และ Subcontract (3) แจ้งข้อมูลที่จําเป็นหรืออาจทําให้ผู้ใช้บริการเสียประโยชน์ เช่น ค่าธรรมเนียมและค่าบริการ และผลเสร็จสิ้นสมบูรณ์ของธุรกรรม (Finality) จากการใช้บริการ Business Facilitator และ Subcontract ให้ผู้ใช้บริการทราบล่วงหน้าอย่างชัดเจน และควบคุมดูแลให้ Business Facilitator และ Subcontract แจ้งข้อมูลดังกล่าวให้ผู้ใช้บริการทราบล่วงหน้าด้วย (4) ดูแลข้อมูลของผู้ใช้บริการ โดยคํานึงถึงความเป็นส่วนตัวของผู้ใช้บริการและการรักษาความลับ ทั้งนี้ การเปิดเผยข้อมูลจะต้องได้รับความยินยอมจากผู้ใช้บริการก่อน และต้องให้สิทธิผู้ใช้บริการในการยกเลิกความยินยอมได้อย่างสะดวก รวมถึงมีการควบคุมการเข้าถึงข้อมูลของผู้ใช้บริการที่รัดกุม ตลอดจนมีการตรวจสอบการเข้าถึงข้อมูลของผู้ใช้บริการให้เป็นไปตามนโยบายของสถาบันการเงินเฉพาะกิจ (5) จัดให้มีช่องทางรับข้อร้องเรียนที่สะดวกและชัดเจน เพื่อรับข้อร้องเรียนจากผู้ใช้บริการ ซึ่งอย่างน้อยต้องมีหมายเลขโทรศัพท์และที่อยู่สํานักงาน หรือที่อยู่สําหรับติดต่อทางจดหมายอิเล็กทรอนิกส์ที่สามารถติดต่อได้ นอกจากนี้ สถาบันการเงินเฉพาะกิจต้องบริหารจัดการด้านการให้บริการแก่ผู้ใช้บริการอย่างเป็นธรรมตามกฎหมายหรือหลักเกณฑ์อื่นที่เกี่ยวข้องในปัจจุบันจนกว่าประกาศธนาคารแห่งประเทศไทยว่าด้วยหลักเกณฑ์การบริหารจัดการด้านการให้บริการแก่ลูกค้าอย่างเป็นธรรม (Market conduct) มีผลบังคับใช้ รวมถึงควบคุมดูแลให้ Business Facilitator และ Subcontract ปฏิบัติตามกฎหมายหรือหลักเกณฑ์ข้างต้นด้วย 4.4.5 สัญญาว่าจ้าง มอบหมาย หรือแต่งตั้ง สถาบันการเงินเฉพาะกิจต้องมีการจัดทําสัญญาและข้อตกลงกับ Business Facilitator เป็นลายลักษณ์อักษร โดยพิจารณาให้ครอบคลุมประเด็นสําคัญ ซึ่งอย่างน้อยต้องประกอบด้วยรายละเอียดในเรื่องดังต่อไปนี้ (1) รายละเอียดประเภทของการใช้บริการ การบริหารความเสี่ยง ระบบควบคุมภายใน ระบบรักษาความปลอดภัยในการเก็บรักษาข้อมูลของผู้ใช้บริการ รวมถึงข้อมูลและทรัพย์สินของสถาบันการเงินเฉพาะกิจ นอกจากนี้ สําหรับธุรกรรมงานบริการทางการเงิน สถาบันการเงินเฉพาะกิจต้องกําหนดวันที่ธุรกรรมมีผลเสร็จสิ้นสมบูรณ์ หลักฐานการทําธุรกรรมที่ Business Facilitator และ Subcontract ออกให้แก่ผู้ใช้บริการ ซึ่งควรเป็นมาตรฐานเดียวกับการทําธุรกรรมที่สถาบันการเงินเฉพาะกิจ (2) ขอบเขตความรับผิดชอบของคู่สัญญาในกรณีเกิดปัญหาขัดข้องในการให้บริการ เช่น การบริการล่าช้า และความผิดพลาดในการให้บริการ เป็นต้น ตลอดจนแนวทางแก้ไขปัญหาต่าง ๆ หรือการชดใช้ค่าเสียหายที่เกิดขึ้น (3) เงื่อนไขในการอนุญาตให้ Business Facilitator ว่าจ้าง มอบหมายหรือแต่งตั้ง Subcontract ให้สถาบันการเงินเฉพาะกิจต้องกําหนดเงื่อนไขและดูแลให้ Subcontract มีคุณสมบัติสอดคล้องตามหลักเกณฑ์ที่ธนาคารแห่งประเทศไทยกําหนดเกี่ยวกับตัวแทนของสถาบันการเงินเฉพาะกิจในข้อ 1 ของเอกสารแนบ 5 ตามประกาศฉบับนี้ รวมทั้งควบคุมการให้บริการของ Subcontract ให้เป็นปตามข้อตกลงระหว่างสถาบันการเงินเฉพาะกิจและ Business Facilitator ซึ่ง Business Facilitator ยังคงต้องรับผิดชอบต่อผู้ใช้บริการและสถาบันการเงินเฉพาะกิจตามขอบเขตและเงื่อนไขในสัญญาซึ่ง Business Facilitator ได้ตกลงไว้กับสถาบันการเงินเฉพาะกิจ (4) การกําหนดค่าบริการระหว่างคู่สัญญา ต้องมีความสมเหตุสมผลอ้างอิงจากต้นทุนหรืออัตราที่เรียกเก็บกันในตลาดทั่วไป โดยต้องไม่เป็นการเอื้อประโยชน์จนเกินสมควรแก่เหตุให้แก่บุคคลอื่น (5) อายุสัญญา ข้อกําหนด และเงื่อนไขการยกเลิกสัญญา ซึ่งรวมถึงสิทธิของสถาบันการเงินเฉพาะกิจในการเปลี่ยนแปลงแก้ไขและต่ออายุสัญญา ทั้งนี้ เพื่อให้มีความคล่องตัวในการปรับปรุงการให้บริการหากจําเป็น รวมทั้งเพื่อไม่ให้เป็นอุปสรรคต่อการดําเนินงานของสถาบันการเงินเฉพาะกิจในอนาคต (6) ข้อตกลงการให้บริการ (Service level agreement) เพื่อกําหนดเป็นมาตรฐานการให้บริการขั้นต่ําที่ Business Facilitator และ Subcontract ต้องปฏิบัติ ทั้งภายใต้สถานการณ์ปกติและไม่ปกติ (7) แผนรองรับการดําเนินธุรกิจอย่างต่อเนื่อง (Business continuity plan) ของ Business Facilitator และ Subcontract เฉพาะงานสําคัญต่อธุรกิจสถาบันการเงิน หรืองานที่มีผลกระทบต่อผู้ใช้บริการในวงกว้าง เพื่อรองรับกรณีงานที่ใช้บริการสนับสนุนการประกอบธุรกิจมีปัญหาหยุดชะงักลง และไม่สามารถให้บริการได้อย่างต่อเนื่อง (8) ขั้นตอนการติดตาม ตรวจสอบ และประเมินประสิทธิภาพการปฏิบัติงานของ Business Facilitator และ Subcontract (9) มาตรการที่เหมาะสมกรณีที่ Business Facilitator และ Subcontract ไม่ปฏิบัติตามข้อตกลงในสัญญา ที่อาจเป็นผลสืบเนื่องมาจากการกระทําหรือการละเลยการปฏิบัติหน้าที่โดยจงใจหรือประมาทเลินเล่อของ Business Facilitator และ Subcontract ก็ตาม (10) ข้อความหรือถ้อยคําที่แสดงว่าไม่ปิดกั้นหรือห้าม Business Facilitator ให้บริการในลักษณะเดียวกันต่อสถาบันการเงิน หรือสถาบันการเงินเฉพาะกิจอื่นหรือผู้ให้บริการประเภทอื่น (11) การกําหนดให้ Business Facilitator ถือปฏิบัติตามกฎหมายและหลักเกณฑ์อื่นที่เกี่ยวข้อง (12) การกําหนดสิทธิให้ธนาคารแห่งประเทศไทย สถาบันการเงินเฉพาะกิจผู้ตรวจสอบภายนอก หรือหน่วยงานของทางการอื่น ในการเข้าตรวจสอบการดําเนินงาน ระบบการควบคุมภายในต่าง ๆ รวมทั้งการเรียกดูข้อมูลที่เกี่ยวข้องจาก Business Facilitator และ Subcontract (ถ้ามี) ในเรื่องที่เกี่ยวข้องกับงานที่ให้บริการนั้น ๆ ทั้งนี้ หากการเข้าตรวจสอบต้องได้รับความยินยอมจากหน่วยงานที่กํากับดูแล Business Facilitator นั้น สถาบันการเงินเฉพาะกิจและ Business Facilitator ต้องดําเนินการให้สามารถเข้าตรวจสอบได้อย่างถูกต้อง 4.4.6 การปฏิบัติตามหลักเกณฑ์หรือกฎหมายอื่นที่เกี่ยวข้อง สถาบันการเงินเฉพาะกิจต้องปฏิบัติตามแนวปฏิบัติและหลักเกณฑ์ทางการ เช่น แนวปฏิบัติในการบริหารความเสี่ยงด้านเทคโนโลยีสารสนเทศ (IT Risk Management Implementation Guideline) และประกาศธนาคารแห่งประเทศไทยว่าด้วยหลักเกณฑ์การกํากับดูแลความเสี่ยงด้านเทคโนโลยี (Information Technology Risk! ที่จะมีผลบังคับใช้ต่อไป รวมทั้งการปฏิบัติตามกฎหมายอื่นที่เกี่ยวข้อง เช่น กฎหมายว่าด้วยระบบการชําระเงิน กฎหมายว่าด้วยการป้องกันและปราบปรามการฟอกเงิน และกฎหมายว่าด้วยการป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทําลายล้างสูง (Anti-Money Laundering and Combating the Financing of Terrorism: AML/CFT) เป็นต้น นอกจากนี้ สถาบันการเงินเฉพาะกิจต้องควบคุมดูแลให้ Business Facilitator และ Subcontract ปฏิบัติตามแนวปฏิบัติ หลักเกณฑ์ และกฎหมายอื่นที่เกี่ยวข้องด้วย 4.4.7 การจัดเก็บข้อมูล สถาบันการเงินเฉพาะกิจต้องจัดเก็บรักษาข้อมูลและเอกสารที่เกี่ยวข้องกับการว่าจ้าง มอบหมาย หรือแต่งตั้ง Business Facilitator เช่น สัญญาหรือข้อตกลงการจ้าง Business Facilitator เอกสารการเปลี่ยนแปลงขอบเขตหรือเงื่อนไขการว่าจ้าง มอบหมาย หรือแต่งตั้ง Business Facilitator หรือเอกสารการให้ความเห็นชอบการว่าจ้าง มอบหมาย หรือแต่งตั้ง Subcontract ของ Business Facilitator ไว้ที่สถาบันการเงินเฉพาะกิจ เพื่อให้พร้อมสําหรับการตรวจสอบโดยธนาคารแห่งประเทศไทย หรือเมื่อธนาคารแห่งประเทศไทยร้องขอ ทั้งนี้ ข้อมูลดังกล่าวจะต้องมีความถูกต้องและเป็นปัจจุบัน 4.4.8 การรายงานข้อมูล สถาบันการเงินเฉพาะกิจต้องจัดทํารายงานข้อมูลการใช้บริการสนับสนุนการประกอบธุรกิจ ตามที่กําหนดในแบบรายงานภาพรวมการใช้บริการสนับสนุนการประกอบธุรกิจซึ่งปรากฎในเอกสารแนบ 7 โดยธนาคารแห่งประเทศไทยอาจสั่งให้สถาบันการเงินเฉพาะกิจรายงานข้อมูลเพิ่มเติมนอกจากที่กําหนดในรายงานดังกล่าวก็ได้" ทั้งนี้ การรายงานข้อมูลดังกล่าว ให้สถาบันการเงินเฉพาะกิจปฏิบัติตามหลักเกณฑ์ ดังนี้ (1) ให้รายงานข้อมูลครั้งแรก โดยใช้ข้อมูลการใช้บริการสนับสนุนการประกอบธุรกิจ ณ วันสิ้นไตรมาสถัดไปนับจากวันที่ประกาศมีผลบังคับใช้ โดยให้จัดส่งรายงานมายังฝ่ายกํากับและตรวจสอบสถาบันการเงินเฉพาะกิจ ธนาคารแห่งประเทศไทย ภายใน 1 เดือนนับจากวันสิ้นไตรมาสดังกล่าว (2) ให้จัดทํารายงานข้างต้นเป็นรายปี โดยใช้ข้อมูลการใช้บริการสนับสนุนการประกอบธุรกิจ ณ วันที่ 1 มกราคมของทุกปี โดยให้เก็บไว้ที่สถาบันการเงินเฉพาะกิจ เพื่อให้พร้อมสําหรับการตรวจสอบของธนาคารแห่งประเทศไทย และเมื่อธนาคารแห่งประเทศไทยร้องขอ อนึ่ง สถาบันการเงินเฉพาะกิจควรติดตามข้อมูลการใช้บริการสนับสนุนการประกอบธุรกิจอย่างสม่ําเสมอ เพื่อนําข้อมูลมาวิเคราะห์ความเสี่ยงจากการใช้บริการดังกล่าวและกําหนดแนวทางการบริหารความเสี่ยงที่เหมาะสมต่อไป 4.5 การชะลอ ระงับ หรือการเพิกถอนการอนุญาตการใช้บริการสนับสนุนการประกอบธุรกิจ หากสถาบันการเงินเฉพาะกิจไม่ปฏิบัติตามหลักเกณฑ์การกํากับดูแลการใช้บริการจาก Business Facilitator ที่กําหนดในประกาศฉบับนี้ หรือไม่ได้ปฏิบัติจริงตามข้อมูลที่สถาบันการเงินเฉพาะกิจได้จัดส่งตามคําขออนุญาต ธนาคารแห่งประเทศไทยอาจพิจารณาให้ชะลอ ระงับ หรือเพิกถอนการอนุญาตการใช้บริการสนับสนุนการประกอบธุรกิจบางส่วนหรือทั้งหมด รวมทั้งอาจกําหนดเงื่อนไขอื่น ๆ เพิ่มเติมเป็นรายกรณีได้ตามความจําเป็น 4.6 บทเฉพาะกาล 4.6.1 สถาบันการเงินเฉพาะกิจซึ่งมีการใช้บริการจาก Business Facilitator ที่เข้าข่ายต้องขออนุญาตธนาคารแห่งประเทศไทยอยู่แล้วก่อนวันที่ประกาศฉบับนี้มีผลบังคับใช้ ต้องยื่นขออนุญาตใช้บริการดังกล่าวต่อฝ่ายกํากับและตรวจสอบสถาบันการเงินเฉพาะกิจ ธนาคารแห่งประเทศไทยตามข้อ 4.3.1 และ 9.3.3 ภายใน 90 วันนับจากประกาศฉบับนี้มีผลบังคับใช้ ทั้งนี้ เว้นแต่จะได้รับอนุญาตจากธนาคารแห่งประเทศไทยในการให้บริการดังกล่าวก่อนหน้านี้แล้ว 4.6.2 งานสนับสนุนธุรกิจสถาบันการเงิน ซึ่งธนาคารแห่งประเทศไทยอนุญาตเป็นการทั่วไปก่อนประกาศฉบับนี้มีผลใช้บังคับ ให้สถาบันการเงินเฉพาะกิจใช้บริการสนับสนุนการประกอบธุรกิจดังกล่าวต่อไปได้ อย่างไรก็ดี หากสถาบันการเงินเฉพาะกิจมีการใช้บริการจาก Business Facilitator ก่อนประกาศฉบับนี้มีผลบังคับใช้ ทั้งในงานสําคัญต่อธุรกิจสถาบันการเงิน และงานสนับสนุนธุรกิจสถาบันการเงิน ให้สถาบันการเงินเฉพาะกิจปฏิบัติตามหลักเกณฑ์กํากับดูแลการใช้บริการสนับสนุนการประกอบธุรกิจตามข้อ 4.3 ข้อ 4.4 โดยยกเว้นข้อ 4.4.2 (1) เฉพาะเรื่องแนวทางการคัดเลือกและคุณสมบัติของ Business Facilitator ซึ่งมีรายละเอียดเพิ่มเติมในข้อ 2 ของเอกสารแนบ 6 และข้อ 4.4.5 ไปจนกว่าจะมีการทําสัญญาว่าจ้างฉบับใหม่หรือต่ออายุสัญญาว่าจ้าง ซึ่งเมื่อถึงเวลาดังกล่าวสถาบันการเงินเฉพาะกิจต้องปฏิบัติตามหลักเกณฑ์การกํากับดูแลการใช้บริการจาก Business Facilitator ที่กําหนดในประกาศฉบับนี้ ทั้งนี้ หากสถาบันการเงินเฉพาะกิจยังไม่สามารถปฏิบัติตามหลักเกณฑ์ในเรื่องใดที่กําหนดในประกาศฉบับนี้ได้ทันที ธนาคารแห่งประเทศไทยเห็นควรขยายระยะเวลาเพื่อให้สถาบันการเงินเฉพาะกิจมีเวลาเตรียมการ โดยขอให้สถาบันการเงินเฉพาะกิจทบทวนแนวทางการดําเนินการให้เป็นไปตามหลักเกณฑ์ภายใน 120 วันนับจากวันที่ประกาศมีผลบังคับใช้อื่นๆ - 5. วันเริ่มบังคับใช้ ประกาศฉบับนี้ใช้บังคับตั้งแต่วันที่ 1 ตุลาคม 2562 เป็นต้นไปผู้มีอํานาจลงนาม - ประกาศ ณ วันที่ 2 กันยายน 2562 (นายวิรไท สันติประภพ)ผู้ว่าการธนาคารแห่งประเทศไทย